31.1.85 De Europæiske Fællesskabers Tidende Nr. C 29/5 
II 
(Forberedende retsakter) 
KOMMISSIONEN 
Forslag til Rådets forordning om fastsættelse af betingelser for overførsler af nukleare 
materialer mellem medlemsstater og for import fra tredjelande 
KOM(84) 686 endelig udg. 
(Forelagt Rådet af Kommissionen den 20. december 1984) 
(85/C 29/07) 
RÅDET FOR DE EUROPÆISKE 
FÆLLESSKABER HAR — 
under henvisning til traktaten om oprettelse af Det 
europæiske Atomenergifælleskab, særlig artikel 53, 
stk. 2, og artikel 76, 
under henvisning til forslag fra Kommissionen, 
under henvisning til udtalelse fra Europa-Parlamen­
tet, 
under henvisning til udtalelse fra Det økonomiske og 
sociale Udvalg, og 
ud fra følgende betragtninger: 
Princippet om markedets enhed, der er et grundlæg­
gende element i Fællesskabets forsyningspolitik på det 
nukleare område, indebærer ikke blot forbud mod 
enhver begrænsning i overførsler af nukleare materia­
ler mellem medlemsstater og i import fra tredjelande, 
men ligeledes mulighed for på fællesskabsplan at op­
stille specifikke betingelser for sådanne overførsler og 
import; 
i overensstemmelse med traktatens kapitel VII anven­
des der sikkerhedskontrol i Fællesskabet; 
de medlemsstater, der ikke besidder kernevåben, har i 
henhold til traktaten om ikke-spredning af kerne­
våben undertegnet en forpligtelse til ikke-eksplosiv 
anvendelse, der omfatter samtlige deres nukleare 
materialer; Den internationale Atomenergiorganisations sikker­
hedskontrol finder anvendelse i overensstemmelse 
med de aftaler, der er indgået mellem de nævnte or­
ganisation, Fællesskabet og dets medlemsstater; 
medlemsstaterne anvender internationalt anerkendte 
niveauer for fysisk beskyttelse af nukleare materialer, 
der befinder sig på deres område; 
Kommissionen anvender de samme foranstaltninger 
til fysisk beskyttelse af nukleare materialer, der befin­
der sig i Det fælles Forskningscenters anlæg; 
det bør i fællesskabsretten sikres, at disse foranstalt­
ninger til fysisk beskyttelse finder anvendelse på ma­
terialer, der overføres mellem medlemsstater eller ind­
føres fra tredjelande; 
for så vidt angår andre materialer end plutonium og 
uran beriget til over 20 %, er der således passende 
forholdsregler for de nævnte former for overførsel og 
import, som kan finde sted uden andre betingelser; 
denne situation er i øvrigt i overensstemmelse med 
retningslinjerne for eksport af nukleare materialer, 
som er vedtaget af samtlige medlemssater i form af 
unilaterale forpligtelser, og som er offentliggjort i 
Den internationale Atomorganisations rundskrivelse 
INFCIRC/254; 
medlemsstaterne er indbyrdes blevet enige om nød­
vendigheden af at anvende supplerende bestemmelser 
på overførsler mellem medlemsstater af plutonium 
eller uran beriget til over 20 % som følge af disse 
materialers særlige natur; 
der er i de ovennævnte retningslinjer anbefalet særlige 
forholdsregler på dette område; 
Nr. C 29/6 De Europæiske Fællesskabers Tidende 31.1.85 
disse supplerende bestemmelser vedrører fastlæggelse 
af oplagringssteder for disse materialer, fyldestgø­
rende oplysninger om deres anvendelse samt sam­
tykke til genoverførsel til tredjelande fra den med­
lemsstat, der har adskilt eller beriget disse materialer, 
og den medlemsstat, der ønsker at genoverføre dem; 
der er ligeledes opnået enighed om supplerende be­
stemmelser for import af de nævnte materialer fra 
tredjelande med hensyn til eventuelt samtykke fra 
leverandørtredjelandet til genoverførsel uden for 
Fællesskabet; 
med hensyn til bestemmelser for overførsler af nukle­
are materialer mellem medlemsstater og for import 
fra tredjelande vil det være hensigtsmæssigt, at disse 
bestemmelser fastsættes på grundlag af ovennævnte 
retningslinjer; 
disse bestemmelser finder ligeledes anvendelse på Det 
fælles Forskningscenter; Rådet bør derfor vedtage en 
forordning herom; 
som følge af samtlige disse forholdsregler kan over­
førsler mellem medlemsstater og import fra tredje­
lande finde sted uden hindringer — 
UDSTEDT FØLGENDE FORORDNING: 
Artikel 1 
1. For udgangsmaterialer og specielle fissile materi­
aler, der overføres mellem medlemsstater, og materia­
ler, der er fremstillet heraf, anvendes niveauer for 
fysisk beskyttelse, der er mindst lige så strenge som 
anført i bilag A. 
2. De samme niveauer af fysisk beskyttelse anven­
des på materialer af denne art, der indføres fra tredje­
lande. Artikel 2 
For plutonium eller uran beriget til over 20 %, der 
overføres mellem medlemsstater, gælder endvidere 
følgende betingelser: 
a) modtagermedlemsstaten indsender en forudgående 
erklæring indeholdende de i bilag B omhandlede 
oplysninger til Kommissionen, til den medlemsstat, 
der er ansvarlig for oparbejdning eller berigning af 
det pågældende materiale, samt til den medlems­
stat, der foretager transporten (medmindre det er 
den samme medlemsstat); 
b) oplagring forud for anvendelse må kun finde sted 
på området for det oparbejdningsanlæg, hvor plu-
toniet er blevet udskilt, det berigningsanlæg, hvor 
uranet er blevet beriget, det produktionsanlæg, 
hvor materialet er blevet omdannet til brændselse-
lementer, eller i et lager, der er oprettet og som 
forvaltes af en medlemsstat, eller i andre lagre be­
liggende på en medlemsstats retsområde og god­
kendt af de berørte medlemsstater; 
c) uden at dette berører eventuelt samtykke, som 
måtte kræves af et tredjeland, der leverer pluto­
nium eller uran beriget til over 20 %, kræves der 
forudgående tilladelse til genoverførsel til et tred­
jeland fra den medlemsstat, der er ansvarlig for 
oparbejdning eller berigning, og fra den medlems­
stat, inden for hvis retsområde ejeren af materialet 
har hjemsted. 
Artikel 3 
Denne forordning træder i kraft tre måneder efter of­
fentliggørelsen i De Europæiske Fællesskabers Tidende. 
Denne forordning er bindende i alle enkeltheder og 
gælder umiddelbart i hver medlemsstat. 
31.1.85 De Europæiske Fællesskabers Tidende Nr. C 29/7 
BILAG A 
NIVEAUER AF FYSISK BESKYTTELSE VED ANVENDELSE, OPLAGRING OG TRANS­
PORT AF NUKLEARE MATERIALER 
1. I vedlagte tabel er nukleare materialer opdelt i tre kategorier. Den fysiske beskyttelse, som de 
ansvarlige nationale myndigheder skal sikre ved anvendelse, oplagring og transport af disse mate­
rialer, skal mindst svare til følgende niveauer: 
KATEGORI III 
2. Anvendelse og oplagring inden for et område, hvortil adgangen kontrolleres. 
3. Transport skal finde sted under iagttagelse af særlige forholdsregler, herunder forudgående afta­
ler mellem afsender, modtager og transportvirksomhed samt i forbindelse med international 
transport, forudgående overenskomst. mellem fysiske eller juridiske personer, der er underkastet 
henholdsvis leverandørstatens og modtagerstatens lovgivning med specifikation af tidspunkt, sted 
og fremgangsmåder for overdragelse af transportansvaret. 
KATEGORI II 
4. Anvendelse og oplagring inden for et område, hvortil adgangen kontrolleres, dvs. et område, der 
konstant overvåges af vagter eller elektroniske anordninger, og som er omgivet af en fysisk hin­
dring med et begrænset antal indgange under passende kontrol, eller ethvert andet område med 
et tilsvarende niveau af fysisk beskyttelse. 
5. Transport skal finde sted under iagttagelse af særlige forholdsregler, herunder forudgående afta­
ler mellem afsender, modtager og transportvirksomhed samt i forbindelse med international 
transport, forudgående overenskomst mellem fysiske eller juridiske personer, der er underkastet 
henholdsvis leverandørstatens og modtagerstatens lovgivning med specifikation af tidspunkt, sted 
og fremgangsmåder for overdragelse af transportansvaret. 
KATEGORI I 
6. Materialer i denne kategori skal beskyttes mod uberettiget anvendelse ved hjælp af følgende 
yderst gennemgribende sikkerhedsforanstaltninger: 
7. Anvendelse og oplagring inden for et beskyttet område som defineret ovenfor for kategori II, 
hvortil adgangen desuden er indskrænket til personer, hvis pålidelighed er blevet fastslået, og 
som overvåges af vagter, der står i nær forbindelse med passende beredskabsstyrker. Formålet 
med specifikke foranstaltninger, som træffes i denne sammenhæng, bør være detektering og fore­
byggelse af ethvert anslag, uberettiget adgang eller uberettiget fjernelse af materiale. 
8. Transport skal finde sted under iagttagelse af særlige forholdsregler som fastsat ovenfor for trans­
port af materialer under kategori II og III samt desuden under konstant overvågning af en 
eskorte og under forhold, som sikrer nær forbindelse med passende beredskabsstyrker. 
Nr. C 29/8 De Europæiske Fællesskabers Tidende 31. 1. 85 
TABEL 
Kategoriinddeling af nukleare materialer 
1. Plutonium (a) 
2. Uran-235 
3. Uran-233 
4. Bestrålet brændsel F„™ 
Ubestrålet (b) 
Ubestrålet (b) 
— uran beriget til 20 % U-235 
eller derover 
— uran beriget til 10 % U-235, 
men til mindre end 20 % 
— uran beriget over naturligt 
uran, men til mindre end 
10 % U-235 (d) 
Ubestrålet (b) Kategori 
I 
2 kg eller derover 
5 kg eller derover 
2 kg eller derover II 
Under 2 kg, men 
over 500 g 
Under 5 kg, men 
over 1 kg 
10 kg eller derover 
Under 2 kg, men 
over 500 g 
Depleteret eller na­
turligt uran, tho-
rium eller lavberi-
get brændsel 
(mindre end 10 % 
fissilt indhold (e) 
(f) III (c) 
500 g eller derun­
der (c) 
1 kg eller derunder 
(c) 
Mindre end 10 kg 
(c) 
10 kg eller derover 
500 g eller derun­
der (c) 
(a) Alt plutonium, undtagen plutonium med isotop-koncentration på over 80 % af plutonium-238. 
(b) Materiale, der ikke er bestrålet i en reaktor, eller materiale, der er bestrålet i en reaktor, men med et strålingsniveau lig med eller mindre end 
100 rad/h på 1 m afstand uafskærmet. 
(c) Mængder med et ubetydeligt strålingsniveau bør undtages. 
(d) Naturligt uran, depleteret uran og thorium samt partier uran beriget til mindre end 10 °/o, der ikke henhører under kategori III, bør beskyttes i 
overensstemmelse med god forvaltningspraksis. 
(e) Skønt dette beskyttelsesniveau anbefales, står det stater frit, efter vurdering af de specifikke omstændigheder, at foreskrive en afvigende grad af 
fysisk beskyttelse. 
(f) Andet brændsel, som i medfør af dets oprindelige indhold af fissilt materiale klassificeres som kategori I eller II før bestråling, vil kunne 
reduceres ét kategoriniveau, uanset at strålingsniveauet fra brændslet overstiger 100 rad/h på 1 m afstand uafskærmet. 
31.1.85 De Europæiske Fællesskabers Tidende Nr. C 29/9 
BILAG B 
ANSØGNING OM OVERFØRSEL AF PLUTONIUM ELLER URAN BERIGET TIL OVER 
20 % 
1. Berignings- eller oparbejdningsvirksomhed 
1.1. Navn eller firmanavn. 
1.2. Adresse. 
2. Modtager 
2.1. Navn eller firmanavn. 
2.2. Adresse. 
2.3. Hovedaktivitet. 
3. Leverancens art 
3.1. Materialernes samlede vægt. 
3.2. Vægten af fissilt plutonium (eller uranberiget til over 20 %). 
3.3. Materialernes form. 
3.4. Omtrentlige leveringsdatoer. 
4. Materialernes anvendelse 
4.1. Fremstilling af brændsel: 
4.1.1. Fremstillingens art. 
4.1.2. Fremstillingsvirksomhedens navn, firmanavn og adresse. 
4.1.3. Fremstillingsdatoer. 
4.2. Andre anvendelser: 
4.2.1. Anvendelsens art. 
4.2.2. Brugerens navn, firmanavn og adresse. 
4.2.3. Datoer for anvendelsen. 
4.3. Endelig anvendelse: 
4.3.1. Arten af den endelige anvendelse. 
4.3.2. Anlæggets betegnelse. 
4.3.3. Den endelige brugers navn, firmanavn og adresse. 
4.3.4. Datoer for den endelige anvendelse. 
Undertegnede erklærer hermed på tro og love, at de i denne formular anførte opgivelser er i over­
ensstemmelse med sandheden. 
Dato og sted for undertegnelse: 
Underskrift: 
Underskriverens navn og stilling: